TUT-studenteraadslid, nog 2 vasArgieffoto van die Tshwane Universiteit van Tegnologie ŉ Studenteraadslid, van die Tshwane Universiteit van Tegnologie (TUT), is saam met twee voormalige studente in hegtenis geneem vir beweerde bedrog by dié tersiêre instelling. Brig. Hangwani Mulaudzi, woordvoerder van die Valke, het gesê die drie het glo R100 000 se omkoopgeld by die eienaar van ŉ veiligheidsmaatskappy geëis in ruil daarvoor dat die maatskappy se kontrak by TUT verleng word. Die inligting het by die nasionale teenkorrupsie-ondersoekeenheid uitgekom en ŉ lokval is vir die verdagtes gestel. “Die drie is Dinsdag in Pretoria in hegtenis geneem, oomblikke nadat hulle R40 000 in kontant ontvang het,” het Mulaudzi gesê. Hy het gesê die drie verdagtes, onderskeidelik 25 en 30 jaar oud, is glo lede van die EFF se studentekommando by TUT. Die drie verdagtes sal Donderdag in die gespesialiseerde handelsmisdaadhof in Pretoria verskyn.